পরিকল্পনা মন্ত্রণালয়ের তথ্য পর্যালোচনা করে দেখা গেছে, জনপ্রতিনিধিদের তদবিরে গত ১১ সেপ্টেম্বর থেকে গতকাল পর্যন্ত মোট ছয়টি একনেক বৈঠক হয়েছে। এই ছয়টি সভায় ১০৫টি প্রকল্প অনুমোদন দিয়েছে সরকার। শুধু গতকালের একনেক সভায় রেকর্ড ২১টি প্রকল্প অনুমোদন দেওয়া হয়েছে। এসব প্রকল্প বাস্তবায়নে খরচ হবে এক লাখ পাঁচ হাজার ৮২ কোটি টাকা। এ বছর এডিপির আকার এক লাখ ৭৩ হাজার কোটি টাকা। শুধু গত দেড় মাসে যত টাকার প্রকল্প অনুমোদন দেওয়া হয়েছে, তা পুরো এক বছরের এডিপির ৬১ শতাংশ।